**פרק שני- משימת סיכום**

**⏴ במבט חדש לכיתה ב**

**היקף יחידת הלימוד:** שעור

**עמוד:** 63

# משימת סיכום- שומרים על שיניים וחניכיים בריאות

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי לפעילות **משימת סיכום: שומרים על שיניים וחניכיים בריאות,** עמוד 63. פעילות זו היא גרסה דיגיטלית של הפעילות בספר בגרסת נייר.

המשימה שבעמוד 63 נועדה למטרות של הערכה שתפקידה לשפר את תהליכי ההוראה- למידה בהתאם לאיכות ביצועי ההבנה שיפגינו התלמידים.

המשימה מסכמת את החשיבות שיש לשמירה על היגיינת השיניים למניעת מחלות חניכיים ולתחושת הבריאות וכן התנהגויות המקדמות את בריאות השיניים והחניכיים, כמו: צחצוח שיניים, אכילת מזונות דלים בסוכר, בדיקה תקופתית אצל רופא שיניים ואמצעים טכנולוגיים שבהם רצוי להשתמש כדי לקדם את בריאות השיניים (מברשת שיניים ומשחת שיניים מתאימות).

לפני ביצוע המשימה מומלץ לקרוא בקול עם הילדים את היגדי הסיכום שבתבנית בפרק זה למדנו, עמוד 64 ולבקש מהתלמידים להשלים בקול את מושגי המפתח. קריאת ההיגדים תסייע לתלמידים לענות על משימת הסיכום.

אפשר להשתמש בהיגדי הסיכום שבתבנית **בפרק זה למדנו,** עמוד 64 לפעולות של הערכה:

* פריטים של נכון/לא נכון,

לדוגמה: חָשׁוּב לְהִבָּדֵק בְּמִרְפְּאַת הַשִּׁנַּיִם לְפָחוֹת פַּעַם אַחַת בְּשָׁנָה.; (פַּעֲמַיִם) **נָכוֹן / לֹא נָכוֹן**

* פריטים של השלמת מילים,

לדוגמה: חַיְדַּקִּים שֶׁמִּתְרַבִּים בַּפֶּה גּוֹרְמִים (לְמַחֲלַת הָעַשֶּׁשֶׁת) וּלְדַלֶּקֶת חֲנִיכַיִם;

* אפשר לבקש לכתוב סיפור/שיר/ציור או לעשות המחזה על החשיבות של שמירה על בריאות השיניים והדרכים הרצויות לכך